KEHTESTATUD

teadusprorektori

25. mai 2018

korraldusega nr 107

**TALLINNA ÜLIKOOLI RAKENDUSLIKE TEADUS- JA ARENDUSTÖÖDE KONKURSI KORD**

1. Üldist
   1. Käesolev dokument reguleerib Tallinna Ülikooli (edaspidi *ülikooli*) rakenduslike teadus- ja arendustööde ja –projektide (edaspidi *töö*) konkursi (edaspidi *konkurss*) korraldamist, tööde esitamise ja hindamise korda.
   2. Konkursi eesmärk on:

* motiveerida ülikooli liikmeid veelgi enam rakendama oma õppe- ja teadustöö tulemusi ettevõtlussektoris (sh sotsiaalne ettevõtlus);
* tõsta ülikooli poolt ettevõtetele pakutavate teadmusteenuste kvaliteeti ja mahtu;
* teavitada üldsust ülikooli oskusteabe rakendamisest majandustegevuses.
  1. Konkursi kaudu selgitatakse välja kõige silmapaistvam rakendusliku väljundiga töö, millest on kasu ühele või mitmele ettevõttele.
  2. Konkursi viib iga-aastaselt läbi ülikooli teadusosakond (edaspidi *teadusosakond*) koostöös Tallinna Ettevõtlusametiga.
  3. Kui mõni dokumendis nimetatud tähtpäev langeb nädalavahetusele, on kehtivaks tähtpäevaks nädalavahetusele eelnev tööpäev.

1. Konkursil osalemine
   1. Konkursi kuulutab välja teadusosakond hiljemalt iga aasta 1. juunil.
   2. Konkurss kuulutatakse välja avaldades teated ülikooli välis- ja siseveebis, nädalainfos ja e-kirja teel ülikooli infolistides.
   3. Konkursile esitatavad tööd peavad vastama järgmistele tingimustele:

* töö puhul on tegemist teadus- või arendustööga, milleks võivad olla uuring, arendusprojekt, tellimustöö, üliõpilase lõputöö, muu õppetöö käigus koostatud töö vmt;
* töö tulemus on reaalselt rakendatud ettevõtlussektoris (sh sotsiaalne ettevõtlus);
* töö on lõpetatud ajavahemikus, mis jääb konkursi toimumise aastale eelneva aasta 1. septembri ja konkursi toimumise aasta 31. augusti vahele.
  1. Konkursil võivad töödega osaleda kõik ülikooli liikmed. Osaleda saavad ka ülikooli vilistlased, kes lõpetasid töö üliõpilastena punktis 2.3. sõnastatud ajavahemikus.
  2. Konkursile saavad töid esitada tööde ülikoolipoolsed vastutavad täitjad, ülikoolipoolsed juhid ja -koordinaatorid ning üliõpilastööde puhul üliõpilased ise või nende juhendaja, kes on ülikooli töötaja.
  3. Iga konkusile tööde esitamise õigust omav isik võib konkursile esitada mitu tööd. Iga ülikooli liige võib kandideerida konkursil mitme erineva tööga.
  4. Tööde esitamiseks konkursile tuleb saata täidetud ankeet (vt Lisa) koos ankeedis nimetatud täiendavate materjalidega hiljemalt iga aasta 7. septembrilteaduskorralduse talituse e-posti aadressile teaduskorraldus@tlu.ee, kirja pealkirjaks „Konkurss”. E-kirja adressaatide hulgas peavad sisalduma kõigi töö teostamises osalenute e-posti aadressid.
  5. Teadusosakond võib tööde konkursile esitajatelt ja/ või tööde teostajatelt küsida täiendavat infot ja materjale.

3. Võitja väljaselgitamine

* 1. Teadusosakond teostab konkursile esitatud materjalidele tehnilise ja sisulise nõuetele vastavuse kontrolli, kõrvaldades konkursilt tööd, mille kohta esitatud materjalid ei vasta konkursi korra peatükis 2 kirjeldatud tehnilistele ja sisulistele nõuetele.
  2. Konkursi võidutöö valib välja konkursi otsustuskomisjon (edaspidi *komisjon*), mis moodustatakse teadusosakonna ettepanekul ja kinnitatakse ülikooli teadusprorektori (edaspidi *teadusprorektor*) poolt hiljemalt iga aasta 3. septembril. Komisjon on viieliikmeline ja sinna kuuluvad teadusprorektor või tema esindaja, ülikooli akadeemilise liikmeskonna üks liige, üks esindaja Tallinna Ettevõtlusametist ja kaks ettevõtjat. Komisjoni liikmed lepivad omavahel kokku komisjoni töökorra.
  3. Teadusosakond edastab konkursile esitatud ning punktis 3.1 nimetatud kontrolli edukalt läbinud tööde materjalid koos ülevaatliku koondtabeliga komisjonile hiljemalt iga aasta 10. septembril.
  4. Komisjon vaatab materjalid läbi, valib välja võidutöö ning edastab tulemuse teadusosakonnale hiljemalt iga aasta17. septembril.
  5. Konkursile esitatud tööde puhul hinnatakse järgmisi kriteeriume:
* töö on rakendusliku väljundiga ehk töö tulemused on suunatud majanduse efektiivsuse suurendamisele ja on rakendatud tootmises või teeninduses (sh avalike teenuste pakkumisel); kõige kõrgemalt hinnatakse otsest rakendatavust äriühingutes;
* töö teostamise ja/ või töö tulemuse hilisema kasutamise kohta on ülikooli ning ettevõtte vahel sõlmitud leping. Kõige kõrgemalt hinnatakse töid, millega seoses on sõlmitud kirjalik rahaline leping äriühinguga;
* töö on suunatud Tallinna ettevõtluskeskkonna arendamisele või sellel on muu seotus Tallinnaga; kõige kõrgemalt hinnatakse töid, mille tulemust rakendatakse Tallinnas registreeritud ja/ või tegutsevas äriühingus;
* töö tulemus on sisuliselt uudne.
  1. Otsus võidutöö osas vormistatakse teadusprorektori korraldusega.
  2. Teadusosakond kuulutab ülikooli infokanalites välja konkursi tulemused teavitades sealhulgas võitnud töö teostajat/teostajaid.

4. Võitja premeerimine

* 1. Võidutöö teostaja(te) autasustamine toimub Tallinna Ettevõtlusameti poolt korraldataval iga-aastasel Tallinna Ettevõtluspäeval oktoobri alguses.
  2. Võidutöö teostaja saab rahalise auhinna. Kui võidutöö teostajateks on rohkem kui üks ülikooli liige, jagatakse auhinnafond nende vahel võrdselt.
  3. Konkursi auhinnafond on 1000 eurot. Auhinnafondi panustab Tallinna linn 1000 eurot. Võimalik lisanduv sotsiaal- ja töötuskindlustusmaks kaetakse TLÜ uuringufondist.
  4. Rahaline auhind makstakse välja teadusprorektori korralduse alusel projekti finantstunnuselt ja lisapreemia korral ülikooli uuringufondist ning kantakse ülikooli raamatupidamise talituse poolt võidutöö teostaja(te) pangakonto(de)le.

*Lisa Tallinna Ülikooli üliõpilaste*

*rakenduslike teadus- ja arendustööde*

*konkursi korrale*

KONKURSIL OSALEJA ANKEET

Palun vastata kõikidele küsimustele ja täita kõik lahtrid.

1. Töö, millega konkursil osaletakse (iga lahter kuni 5 rida):

|  |  |
| --- | --- |
| Töö nimi |  |
| Töö teostamise ajavahemik |  |
| Töö lühikirjeldus |  |
| Töö eesmärk |  |
| Põhiline tulemus |  |
| Kas ja mille poolest on töö tulemus uudne? |  |
| Milles seisneb töö rakenduslik väärtus? |  |
| Miks on töö esiletõstmist väärt? |  |
| Kuidas on töö seotud Tallinnaga? |  |

2. Üliõpilased(sh vilistlased),kes töö teostasid või töö teostamises osalesid:

|  |  |  |  |  |  |
| --- | --- | --- | --- | --- | --- |
| Nimi | Roll töö teostamisel | Kontakt-telefon | E-posti aadress | Eriala (vilistlaste puhul lõpetatud eriala) | Kursus (vilistlaste puhul lõpetamis-aeg) |
|  |  |  |  |  |  |
|  |  |  |  |  |  |

\*(vajadusel lisage ridu juurde)

3. Ülikooli töötajad, kes töö teostasid või töö teostamises osalesid:

|  |  |  |  |  |  |
| --- | --- | --- | --- | --- | --- |
| Nimi | Roll töö teostamisel | Kontakt-telefon | E-posti aadress | Ametikoht | Üksus |
|  |  |  |  |  |  |
|  |  |  |  |  |  |

\*(vajadusel lisage ridu juurde)

4. Töö tellija:

|  |  |
| --- | --- |
| Ettevõtte/ asutuse nimi (kui tööl puudub konkreetne tellija, siis info, millise profiiliga ettevõtted või asutused saavad tööst kasu) |  |
| Tellijapoolne kontaktisik – nimi, ametinimetus, e-posti aadress ja telefon |  |
| Kas tellija ja ülikooli vahel on sõlmitud leping töö teostamise kohta? (jah/ ei) |  |
| Kas ja kui suures mahus suurendas tellimustöö täitmine ülikooli tulusid? (jah/ ei; EUR) |  |
| Kas tellija ja ülikooli vahel on sõlmitud leping töö tulemuse hilisema kasutamise kohta? (jah/ ei) |  |
| Kas, millal ja kui suures ulatuses on nimetatud lepingu põhjal ette näha ülikooli tulude suurenemist tulevikus? (jah/ ei; aeg; EUR) |  |

5. Lisad (võimalusel lisage ankeedile järgmised dokumendid):

|  |  |  |
| --- | --- | --- |
| Dokument | Kas on lisatud? (jah/ ei) | Lühike selgitus dokumendi mittelisamise kohta |
| Konkursil osalev töö (ehk koostatud uuring, analüüs, lõputöö või projekti lõppraport vmt) või selle kokkuvõte |  |  |
| Tellijapoolne lühike hinnang töö tulemuslikkuse ja ettevõttele/ asutusele kasulikkuse kohta |  |  |
| Ülikooli ja töö tellija vahel sõlmitud lepingu koopia töö teostamiseks  (pole vajalik, kui projekt on registreeritud ülikooli teadus- ja arendusprojektide registris) |  |  |
| Ülikooli ja töö tellija vahel sõlmitud lepingu koopia töö tulemuse hilisema kasutamise kohta  (pole vajalik, kui projekt on registreeritud ülikooli teadus- ja arendusprojektide registris) |  |  |

6. Kinnitused

|  |  |
| --- | --- |
| jah/ei | Kinnitused: |
|  | Olen tutvunud konkursi korraga ja nõustun konkursi reeglitega. |
|  | Olen käesolevas ankeedis ja selle lisades esitanud tõesed ja piisavad andmed. |

*Täidetud ankeet koos lisadega tuleb saata teadusosakonnale vastavalt konkursi korra punktile 2.7.*